CELEX: 52011PC0386
Language: lt
Date: 2011-06-28
Title: Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Nyderlandų paraiška „EGF/2010/027 NL/ Noord-Brabant“, 18 skyrius)

|
			
		
		
		52011PC0386
		
			Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Nyderlandų paraiška „EGF/2010/027 NL/ Noord-Brabant“, 18 skyrius) /* KOM/2011/0386 galutinis */
			
				
		
		
			
			   	AIŠKINAMASIS MEMORANDUMAS
2006 m. gegužės 17 d. Europos
Parlamento, Tarybos ir Komisijos tarpinstitucinio susitarimo dėl
biudžetinės drausmės ir patikimo finansų valdymo[1] 28 punkte numatyta galimybė skirti
Europos prisitaikymo prie globalizacijos padarinių fondo (toliau – EGF)
lėšas, taikant lankstumo mechanizmą, neviršijant viršutinės
metinės 500 mln. EUR ribos ir viršijant atitinkamų
finansinės programos išlaidų kategorijų ribas.
EFG finansinei paramai gauti taikomos
taisyklės nustatytos 2006 m. gruodžio 20 d. Europos
Parlamento ir Tarybos reglamente (EB) Nr. 1927/2006,
įsteigiančiame Europos prisitaikymo prie globalizacijos
padarinių fondą[2].
2010 m. gruodžio 20 d. Nyderlandai
pateikė paraišką „EGF/2010/027 NL/ Noord-Brabant“, (18 skyrius)
dėl finansinės paramos iš EGF, nes iš 14 įmonių,
vykdančių NACE 2 red. 18 skyriaus (Spausdinimas ir
įrašytų laikmenų tiražavimas)[3]
veiklą Nyderlandų Šiaurės Brabanto (NL41) NUTS II regione,
buvo atleista darbuotojų.
Ši paraiška yra viena iš keturių
paraiškų, susijusių su atleidimais iš Nyderlandų
įmonių, veikiančių spausdinimo ir įrašytų
laikmenų tiražavimo sektoriuje, šešiuose skirtinguose NUTS II
regionuose.
Nuodugniai išnagrinėjusi šią
paraišką Komisija, laikydamasi Reglamento (EB) Nr. 1927/2006
10 straipsnio, padarė išvadą, kad šiame reglamente nustatytos
sąlygos finansinei paramai gauti yra įvykdytos.
PARAIŠKOS SANTRAUKA IR ANALIZĖ
 Pagrindiniai duomenys ||   
 EGF nuorodos Nr. || EGF/2010/027 
 Valstybė narė || Nyderlandai 
 2 straipsnis || c punktas 
 Susijusios įmonės || 14 
 NUTS II regionas || Šiaurės Brabantas (NL41) 
 NACE 2 red. skyrius || 18 (Spausdinimas ir įrašytų laikmenų tiražavimas) 
 Ataskaitinis laikotarpis || 2010 01 16–2010 10 16 
 Prie individualių poreikių pritaikytų paslaugų teikimo pradžia || 2010 01 16 
 Paraiškos data || 2010 12 20 
 Atleistų darbuotojų skaičius ataskaitiniu laikotarpiu || 199 
 Atleistų darbuotojų, kuriems numatyta parama, skaičius || 199 
 Prie individualių poreikių pritaikytoms paslaugoms skirtos lėšos, EUR || 986 323 
 EGF paramai įgyvendinti skirtos lėšos[4], (EUR)   || 41 097 
 EGF paramai įgyvendinti skirtos lėšos, proc. || 4,0 
 Visa suma, EUR || 1 027 420 
 EGF parama, EUR (65 proc.) || 667 823 
1.                      
Paraiška Komisijai pateikta 2010 m. gruodžio
20 d., o papildoma informacija teikta iki 2011 m. kovo 7 d.
2.                      
Paraiška atitinka Reglamento (EB) Nr. 1927/2006
2 straipsnio c punkte nustatytas EGF paramos skyrimo sąlygas ir
buvo pateikta per to reglamento 5 straipsnyje nustatytą 10
savaičių laikotarpį.
Darbuotojų atleidimo sąsaja su
esminiais pasaulio prekybos sistemos struktūriniais pokyčiais
dėl globalizacijos ar pasaulinės finansų ir ekonomikos
krizės
3.                      
Siekdami įrodyti darbuotojų atleidimo ir
pasaulinės finansų ir ekonomikos krizės sąsają,
Nyderlandai nurodo, kad dėl ekonomikos krizės gerokai sumažėjo
grafinės žiniasklaidos pramonės paklausa. Dėl to 2009 m.
grafikos pramonės apyvarta sumažėjo 8,6 proc. Nuo 2008 m.
iki 2009 m. kitų ekonomikos sektorių užsakymų pagaminti
spausdintą reklaminę medžiagą, kuri sudaro 35 proc. visos
spausdinimo ir leidybos sektoriaus apyvartos, gerokai sumažėjo, nes
dėl ekonomikos krizės buvo mažinamas žiniasklaidos ir reklamos
veiklos finansavimas. Paraiškoje nurodoma keletas pavyzdžių.
Prasidėjus krizei, informavimo ir viešinimo finansavimas statybos
pramonėje buvo sumažintas 36,8 proc.; finansų sektoriuje –
33,2 proc., o vartotojų elektronikos sektoriuje – 30,6 proc. Be
to, ekonomikos krizė darė neigiamą poveikį
įvairių rūšių spaudiniams: 2009 m.
populiariųjų žurnalų paklausa sumažėjo 25,7 proc., laikraščių
– 24,4 proc., nemokamai platinamų komercinių
laikraščių – 10,54 proc., o profesinių žurnalų –
23,4 proc.
Duomenys apie atleistų
darbuotojų skaičių ir 2 straipsnio c punkto
kriterijų laikymasis
4.                      
Paraišką Nyderlandai pateikė remdamiesi
Reglamento (EB) Nr. 1927/2006 2 straipsnio c punkte nustatytais
intervencijos kriterijais, pagal kuriuos numatyta, kad jeigu dėl
atleidžiamų darbuotojų daromas didelis poveikis užimtumui ir vietos
ekonomikai, mažose darbo rinkose arba išimtinėmis aplinkybėmis,
kurias atitinkama valstybė narė turi tinkamai pagrįsti, paraiška
suteikti EGF paramą gali būti laikoma priimtina, net jei
2 straipsnio a arba b punktuose nustatytų kriterijų
nėra visiškai laikomasi. Šiuo atveju pareiškėjas privalo nurodyti,
kokių pagrindinių intervencijos kriterijų nesilaikoma jo
paraiškoje.
5.                      
Nyderlandai nurodė, kad paraiška siekiama
nukrypti nuo 2 straipsnio b punkto, pagal kurį reikalaujama, kad
per devynių mėnesių laikotarpį iš valstybės narės
įmonių, vykdančių to paties NACE 2 red. skyriaus
veiklą viename regione arba dviejuose gretimuose regionuose pagal NUTS II
lygmenį, turi būti atleista ne mažiau kaip 500 darbuotojų.
6.                      
Paraiškoje nurodoma, kad per ataskaitinį
devynių mėnesių laikotarpį nuo 2010 m. sausio
16 d. iki 2010 m. spalio 16 d. iš 14 įmonių,
vykdančių NACE 2 red. 18 skyriaus (Spausdinimas ir įrašytų
laikmenų tiražavimas)[5]
veiklą Nyderlandų Šiaurės Brabanto (NL41) NUTS II regione
atleisti 199 darbuotojai. Atleistų darbuotojų skaičius
apskaičiuotas pagal Reglamento (EB) Nr. 1927/2006 2 straipsnio antros
pastraipos antrą įtrauką.
7.                      
Nyderlandų valdžios institucijos teigia, kad
paraiška atitinka Reglamento (EB) Nr. 1927/2006 2 straipsnio
c punkte nustatytus paraiškos teikimo reikalavimus ir nurodo išimtines
aplinkybes: paraiška susijusi su kitais atleidimais tame pačiame NACE
2 red. skyriuje per tą patį ataskaitinį
laikotarpį ir susijusiais su paraiška „EGF/2010/029 NL/ Zuid-Holland
ir Utrecht“, 18 skyrius, kurią Nyderlandai pateikė pagal
Reglamento (EB) Nr. 1927/2006 2 straipsnio b punktą. Be to,
Šiaurės Brabantas – tai NUTS II lygmens regionas greta Pietų
Olandijos. Šis atvejis išskirtinis, nes dėl bendrų veiksnių
darbuotojų ir susijusio regiono padėtis yra neįprasta ir sunki.
8.                      
Nyderlandų nuomone, padėtis Šiaurės
Brabante yra labai sudėtinga. Šioje provincijoje nedarbo lygis išaugo –
nuo 3,1 proc. trečiajame 2008 m. ketvirtyje iki 5 proc. tuo
pačiu 2010 m. laikotarpiu. Vegelyje ir Udene, antrame pagal
svarbą Šiaurės Brabanto grafinės žiniasklaidos pramonės
centre, 2010 m. spalio mėn. darbo neturinčių grafikų
buvo 88 proc. daugiau nei 2008 m. spalio mėn. Be to, remiantis
prognozėmis[6],
dėl krizės techninės pramonės ir statybos sektoriuose,
darbo rinkos padėtis Šiaurės Brabante toliau blogės, todėl
bedarbiams bus itin sunku rasti naują darbo vietą.
9.                      
Tuo pačiu metu buvo atleista daug
Nyderlandų grafikos sektoriaus darbuotojų, kaip nurodyta ir kitose
trijose susijusiose Nyderlandų pateiktose EGF paraiškose. Jose nurodoma,
kad iš grafikos sektoriaus įmonių, esančių kitose
Nyderlandų vietovėse, atleista daug darbuotojų. Be to,
2009 m. Nyderlandai pateikė EGF bendro finansavimo paraišką to paties
sektoriaus ir to paties NUTS II regiono atleistiems darbuotojams remti ir
tokį finansavimą gavo[7].
10.                  
Todėl Komisijos tarnybos mano, kad dėl
minėto atleidimo iš darbo daromo didelio poveikio užimtumui ir vietos
ekonomikai, dėl sudėtingos ekonominės ir vietos padėties
Šiaurės Brabante bei darbuotojų iš kitų NUTS II lygmens
Nyderlandų regionų, atleistų dėl tos pačios
priežasties ir per tą patį laikotarpį tame pačiame NACE
2 red. skyriaus sektoriuje, apibendrinant galima teigti, jog laikomasi
Reglamento (EB) Nr. 1927/2006 2 straipsnio c punkto
kriterijų.
11.                  
Šis aiškinimas taip pat atitinka Komisijos
pareiškimą, pateiktą priimant Reglamentą (EB) Nr. 546/2009[8], kad „tais atvejais, kai valstybė
narė pateikia EPGPF paraišką pagal 2 straipsnio
b punktą, o tos pačios valstybės narės kitame NUTS II
lygmens regione tame pačiame NACE 2 sektoriuje taip pat dėl tos
pačios priežasties ir tuo pačiu laikotarpiu buvo atleisti
darbuotojai, Komisija mano, kad paraiška dėl EPGPF paramos pastariesiems
darbuotojams gali būti pateikta pagal 2 straipsnio
c punktą, nurodant išimtines aplinkybes“[9].
Paaiškinimas apie nenumatytą šio
darbuotojų atleidimo pobūdį
12.                  
Nyderlandų valdžios institucijos teigia, kad
finansų ir ekonomikos krizės ir jos poveikio sektoriui buvo
neįmanoma numatyti. Paraiškoje teigiama, kad iki krizės buvo vykdomas
daug kainavęs Nyderlandų spausdinimo ir leidybos pramonės
restruktūrizavimo procesas, siekiant, kad ši pramonės sritis
išliktų konkurencinga su įmonėmis iš ES nepriklausančių
šalių. Sektorius pertvarkytas iš į paklausą orientuotos į
pasiūlą orientuotą pramonę, todėl reikėjo
įdėti daug pastangų parengti darbuotojus dirbti pagal naujus
darbo metodus. Dėl dabartinės krizės kyla rizika šiame sektoriuje
prarasti dideles investicijas ir įdėtų pastangų naudą.
Darbuotojus atleidusios įmonės
ir darbuotojai, kuriems numatyta parama
13.                  
Paraiškoje nurodoma, kad iš šių 14
įmonių atleisti 199 darbuotojai (jiems visiems numatyta parama):
 Įmonės ir atleistų darbuotojų skaičius 
 Lithorado BV, Uden || 85 
 Graphic Web Systems BV, Schijndel || 50 
 All Color Press, Eersel || 27 
 Peeters Druk & Printservice BV, Waalre || 4 
 De Rijense Handelsdrukkerij BV (DRH), Rijen || 6 
 Manders Grafische Communicatie, Eindhoven || 3 
 Drukkerij Sprintcopy vof, Bergen op Zoom || 4 
 Van Engelen BV Waalwijk || 1 
 Kon. Broese & Peereboom BV Breda || 12 
 Drukkerij Altorffer, Roosendaal || 1 
 Drukkerij Hearkens BV Someren || 1 
 Van der Garde-Jémé, Eindhoven || 1 
 Lutkie BV, ‘s-Hertogenbosch || 3 
 Roto Smeets Grafiservices Eindhoven || 1 
 Iš viso įmonių: 14 || Iš viso atleistų darbuotojų: || 199 
14.                  
Remtinų darbuotojų pasiskirstymas:
 Kategorija || Skaičius || Procentinė dalis 
 Vyrai || 129 || 64,8 
 Moterys || 70 || 35,2 
 ES piliečiai || 187 || 94,0 
 Ne ES piliečiai || 12 || 6,0 
 15–24 m. asmenys || 36 || 18,1 
 25–54 m. asmenys || 109 || 54,8 
 55–64 m. asmenys || 50 || 25,1 
 Vyresni nei 64 m. asmenys || 4 || 2,0 
15.                  
Aštuoni iš remtinų darbuotojų –
neįgalūs.
16.                  
Darbuotojų pasiskirstymas pagal profesines
kategorijas:
 Kategorija || Skaičius || Procentinė dalis 
 Vadybininkai || 14 || 7,0 
 Specialistai || 40 || 20,1 
 Technikai || 42 || 21,1 
 Įstaigų pagalbiniai tarnautojai || 24 || 12,1 
 Paslaugų sektoriaus darbuotojai ir pardavėjai || 24 || 12,1 
 Įrenginių ir mašinų operatoriai ir surinkėjai || 55 || 27,6 
17.                  
Pagal Reglamento (EB) Nr. 1927/2006
7 straipsnį Nyderlandai patvirtino, kad įvairiais EGF paramos
įgyvendinimo etapais, ypač suteikiant teisę gauti EGF
paramą, taikė ir toliau taikys moterų ir vyrų lygybės
bei nediskriminavimo principus.
Susijusios teritorijos ir jos valdžios
institucijų ir suinteresuotųjų šalių aprašymas
18.                  
Susijusi teritorija yra Šiaurės Brabanto
provincija. Ši Nyderlandų provincija yra tarp dviejų
uostamiesčių – Roterdamo ir Antverpeno – ir Vokietijos Rūro
srities. Tai yra antroji pagal dydį provincija ir trečioji pagal
gyventojų skaičių Nyderlandų provincija, kurios 1 km2
gyvena beveik 500 gyventojų. Palyginti su ankstesniais metais,
2009 m. ekonominė Šiaurės Brabanto padėtis pablogėjo,
o jos ekonomikos augimas buvo neigiamas (–4,7 proc.). Iš beveik 2 000
Nyderlanduose esančių grafinės žiniasklaidos įmonių,
14,7 proc. yra įsikūrusios šioje provincijoje ir sudaro
16,3 proc. grafinės žiniasklaidos sektoriaus darbo vietų. 
19.                  
Pagrindinės susijusios valdžios institucijos
yra Socialinių reikalų ir užimtumo ministerija (SZW) ir Grafikos ir
žiniasklaidos sektoriaus profesinio rengimo fondas (A&O Fonds Grafimedia),
veikiantis Grafikos ir žiniasklaidos sektoriaus konsultacijų tarybos (Raad
for Overleg in de Grafimedia Branche-ROGB) vardu. Kitos svarbios
suinteresuotosios šalys yra Kūrybos pramonės institutas (GOC), už
pašalpas atsakinga viešoji organizacija (UWV werkbedrijf), UWV judumo
centras; ROC Midden Nederland, ROC Mondriaan (valstybiniai
regioniniai profesinio mokymo centrai) ir Grafisch Lyceum Boxtel;
mažųjų ir vidutinių įmonių organizacija (MKB-ondernemingen);
socialinių partnerių organizacijos: FNV Kiem (profesinė
sąjunga), CNV Media (profesinė sąjunga), Gelderlando
(Utrechto), Hagos ir Roterdamo sričių Koninklijk Verbond van
Grafische Ondernemingen-KVGO (darbdavių organizacija) ir NUV
(darbdavių organizacija).
Tikėtinas darbuotojų atleidimo
poveikis vietos, regiono ar šalies užimtumui
20.                  
2008 m. ir 2009 m. užimtumas Šiaurės
Brabanto grafinės žiniasklaidos įmonėse sumažėjo
18 proc. Nyderlandų valdžios institucijos teigia, kad dėl
darbuotojų atleidimo grafikos sektoriuje pablogės nedarbo
padėtis, kuri jau suprastėjo dėl ekonomikos ir finansų
krizės. Šiaurės Brabanto provincijoje nedarbo lygis padidėjo nuo
3,1 proc. (2008 m. spalio mėn.) iki 5 proc. (2010 m.
spalio mėn.). Per tą patį laikotarpį darbo
ieškančių asmenų Šiaurės Rytų Brabanto paregionyje padaugėjo
30 proc. Remiantis prognozėmis statybos ir techninės
pramonės sektoriams (šie du sektoriai tradiciškai yra laikomi sektoriais,
kuriuose užtikrinama minimali socialinė apsauga), šių sektorių
padėtis šiame paregionyje dar kelerius metus prastės (pvz.,
prognozuojama, kad statybos sektorius, 2010 m. sumažėjęs
7,8 proc. palyginti su 2008 m., iki 2014 m. praras dar
3,4 proc. darbo vietų). Dėl to gerokai sumažėja
galimybių rasti naują darbą šioje provincijoje.
Suderintas finansuotinų prie
individualių poreikių pritaikytų paslaugų paketas ir
numatomos jo sąnaudos, įskaitant jo ir struktūrinių
fondų finansuojamų veiksmų tarpusavio papildomumą
21.                  
Visos toliau išvardytos priemonės kartu sudaro
suderintą prie individualių poreikių pritaikytų
paslaugų paketą, kuriuo siekiama vėl įtraukti darbuotojus
į darbo rinką. Jas atleistiems darbuotojams siūlys judumo
centras, vadinamas Kūrybingos karjeros centru (Creative Career Centre,
C3).
Parengiamoji veikla
–     
Priėmimas ir registracija apima pradinį pokalbį, per kurį atleistas darbuotojas
užregistruojamas ir nustatomos jam tinkamiausios priemonės.
–     
Informacijos ir pagalbos tarnyba rengs bendrus susirinkimus ir teiks atleistiems darbuotojams
informaciją apie esamas priemones.
Konsultavimas
–     
Konsultavimas keičiant darbą. Ši pagalba keičiant darbą apima prie individualių
poreikių pritaikytą programą, įskaitant profilio
nustatymą, karjeros ir profesinio rengimo veiksmų plano
sudarymą, supažindinimą su darbo rinkos galimybėmis ir
pradinį kuravimą naujoje darbo vietoje.
–     
Pagalba įsidarbinti kitose
įmonėse. Šia priemone siekiama suteikti
aktyvią paramą naujo darbo ieškantiems darbuotojams.
–     
Rengimas pokalbiui dėl darbo apima esamų laisvų darbo vietų analizę,
pagalbą rengiant gyvenimo aprašymą ir motyvacijos laišką bei
pasirengimą pokalbiui dėl darbo.
–     
Pagalba steigiant nuosavą įmonę. Pagalba steigiant verslą siekiama padėti atleistiems
darbuotojams, ketinantiems pradėti savo verslą. Tai apima teisines
konsultacijas, pagalbą rengiant verslo planą ir administracinių
reikalavimų laikymąsi.
Mokymas
–     
Švietimas apima
profesinį mokymą ir perkvalifikavimą, vadovavimo ir
socialinių įgūdžių ugdymą ir konkretų
techninį darbuotojų, kurių techninės žinios pasenusios,
perkvalifikavimą.
–     
Ankstesnės patirties pripažinimas (APL). Šia priemone siekiama įvertinti kiekvieno darbuotojo sukauptas
žinias ir patirtį ir nustatyti sritis, kuriose būtinas papildomas
mokymas.
22.                  
Prie paraiškoje nurodytų EGF paramai
įgyvendinti skirtų lėšų pagal Reglamento (EB)
Nr. 1927/2006 3 straipsnį priskiriama valdymo ir kontrolės
veikla, taip pat informavimas ir viešinimas.
23.                  
Nyderlandų valdžios institucijų nurodytos
prie individualių poreikių pritaikytos paslaugos – tai aktyvios darbo
rinkos priemonės, priskiriamos prie tinkamų finansuoti veiksmų,
apibrėžtų Reglamento (EB) Nr. 1927/2006 3 straipsnyje.
Nyderlandų valdžios institucijų skaičiavimu, bendros šių
paslaugų lėšos yra 986 323 EUR, o EGF paramai
įgyvendinti skirtos lėšos – 41 097 EUR (4 proc. visos
sumos). Bendra iš EGF prašomos paramos suma yra 667 823 EUR
(65 proc. visų išlaidų).
 Veiksmai || Numatytas remtinų darbuotojų skaičius || Numatytos išlaidos vienam remtinam darbuotojui (EUR) || Bendros išlaidos (bendras EGF ir nacionalinis finansavimas) (EUR) 
 Prie individualių poreikių pritaikytos paslaugos (Reglamento (EB) Nr. 1927/2006 3 straipsnio pirma pastraipa) 
 Priėmimas ir registracija || 199 || 193 || 38 407 
 Informacijos ir pagalbos tarnyba || 199 || 86 || 17 114 
 Konsultavimas keičiant darbą || 75 || 3 594 || 269 550 
 Pagalba įsidarbinti kitose įmonėse || 60 || 4 448 || 266 880 
 Rengimas pokalbiui dėl darbo || 60 || 1 410 || 84 600 
 Pagalba steigiant nuosavą įmonę || 10 || 4 630 || 46 300 
 Švietimas || 84 || 2 478 || 208 152 
 Ankstesnės patirties pripažinimas (APL) || 20 || 2 766 || 55 320 
 Prie individualių poreikių pritaikytos paslaugos – tarpinė suma ||   || 986 323 
 EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa) 
 Valdymas ||   || 10 274 
 Informavimas ir viešinimas ||   || 10 274 
 Kontrolės veikla ||   || 20 549 
 EGF paramai įgyvendinti skirtos lėšos – tarpinė suma ||   || 41 097 
 Bendros numatytos išlaidos ||   || 1 027 420 
 EGF parama (65 proc. visų išlaidų) ||   || 667 823 
24.                  
Nyderlandai patvirtino, kad aprašytos
priemonės papildo iš struktūrinių fondų finansuojamus
veiksmus. ESF priemonės yra skirtos tik dirbantiems asmenims, o EGF veikla
siekiama į darbo rinką vėl įtraukti atleistus darbuotojus.
EGF vadovaujančioji institucija, kuri yra ir ESF vadovaujančioji
institucija, nustatė reikalingas kontrolės procedūras, kad
būtų išvengta bet kokios dvigubo finansavimo rizikos.
Data (-os), kada
nukentėjusiems darbuotojams pradėta arba planuojama pradėti
teikti prie individualių poreikių pritaikytas paslaugas
25.                  
Prie individualių poreikių pritaikytas
paslaugas, skirtas nukentėjusiems darbuotojams ir įtrauktas į
suderintų priemonių paketą, kurį siūloma bendrai
finansuoti iš EGF, Nyderlandai pradėjo teikti 2010 m. sausio
16 d. Todėl ši data laikoma laikotarpio, kuriuo iš EGF gali būti
skiriama parama, pradžia.
Konsultacijų su socialiniais
partneriais tvarka
26.                  
Su socialiniais partneriais konsultuotasi
pasitelkus Darbo rinkos fondą ir Grafikos ir žiniasklaidos sektoriaus profesinio
rengimo fondą (Arbeids & Opleidingsfonds Grafimedia branche),
kurie, atsižvelgdami į krizę, sutarė įsteigti sektoriaus
judumo centrą C3 (Kūrybingos karjeros centras). Šio judumo centro
tikslas – konsultuojantis su socialiniais partneriais koordinuoti
įvairių aktyvių darbo rinkos priemonių
įgyvendinimą.
27.                  
Nyderlandų valdžios institucijos patvirtino,
kad buvo laikytasi nacionaliniuose ir ES teisės aktuose nustatytų su
kolektyviniu atleidimu susijusių reikalavimų.
Informacija apie veiksmus, kurie yra privalomi
pagal nacionalinius teisės aktus arba kolektyvines sutartis
28.                  
Atsižvelgdamos į Reglamento (EB)
Nr. 1927/2006 6 straipsnyje nustatytus kriterijus, Nyderlandų
valdžios institucijos savo paraiškoje:
·      patvirtino, kad EGF finansinė parama nepakeičia priemonių,
kurias įmonės privalo taikyti pagal nacionalinius teisės aktus
arba kolektyvines sutartis;
·      įrodė, kad veiksmais parama teikiama atskiriems darbuotojams
ir nenaudojama įmonėms arba sektoriams restruktūrizuoti;
·      patvirtino, kad nurodytiems tinkamiems finansuoti veiksmams neteikiama
pagalba pagal kitas ES finansines priemones.
Valdymo ir kontrolės sistemos 
29.                  
Nyderlandai pranešė Komisijai, kad
finansinę paramą valdys ir kontroliuos tos pačios institucijos,
kurios valdo ir kontroliuoja Europos socialinio fondo (ESF) Nyderlandams
teikiamą paramą. Tarpinė vadovaujančiosios institucijos
įstaiga bus Socialinių reikalų ir užimtumo agentūra (Agentschap
SZW).
Finansavimas
30.                  
Remiantis Nyderlandų paraiška, siūloma
EGF parama suderintam prie individualių poreikių pritaikytų
paslaugų paketui yra 667 823 EUR, o tai sudaro 65 proc.
visų išlaidų. Komisijos siūlomas asignavimas iš Fondo
pagrįstas Nyderlandų pateikta informacija.
31.                  
Atsižvelgdama į didžiausią galimą
EGF finansinės paramos sumą pagal Reglamento (EB) Nr. 1927/2006 10 straipsnio
1 dalį, taip pat į asignavimų perskirstymo mastą,
Komisija siūlo visai minėtai sumai, skirtinai pagal finansinės
programos 1a išlaidų kategoriją, panaudoti EGF lėšas.
32.                  
Skyrus siūlomą finansinės paramos
sumą, EGF liks daugiau nei 25 proc. numatytos didžiausios
metinės sumos, kurią galima skirti asignavimams per paskutinius
keturis metų mėnesius, kaip reikalaujama pagal Reglamento (EB)
Nr. 1927/2006 12 straipsnio 6 dalį.
33.                  
Bendra pagal paraiškas EGF išimtinėmis
aplinkybėmis 2011 m. skiriamos EGF paramos suma, įskaitant šiame
pasiūlyme pasiūlytą sumą, neviršys 15 proc.
metinės didžiausios EGF sumos, kaip reikalaujama pagal Reglamento (EB)
Nr. 1927/2006 2 straipsnio c punktą.
34.                  
Teikdama šį pasiūlymą skirti EGF
lėšas, Komisija pradeda supaprastintą trišalę
procedūrą pagal 2006 m. gegužės 17 d. tarpinstitucinio
susitarimo 28 punktą, kad poreikį panaudoti EGF lėšas ir
reikalingą sumą suderintų su abiem biudžeto valdymo
institucijomis. Komisija ragina tą biudžeto valdymo instituciją, kuri
pirmoji tinkamu politiniu lygmeniu susitars dėl lėšų skyrimo
pasiūlymo projekto, pranešti kitai biudžeto valdymo institucijai ir
Komisijai apie savo ketinimus. Jeigu viena iš dviejų biudžeto valdymo
institucijų nepritars, bus rengiamas oficialus trišalis susitikimas.
35.                  
Komisija atskirai pateikia lėšų
perkėlimo prašymą, siekdama į 2011 m. biudžetą
įtraukti specialiuosius įsipareigojimų asignavimus, kaip
nurodyta 2006 m. gegužės 17 d. tarpinstitucinio susitarimo 28 punkte.
Mokėjimų asignavimų
šaltiniai
36.                  
Abiem biudžeto valdymo institucijoms priėmus
tris sprendimus dėl iš viso 10 371 321 EUR ir atsižvelgus
į penkis šiuo metu biudžeto valdymo institucijų nagrinėjamus
atvejus dėl iš viso 30 545 352 EUR, EGF biudžeto eilutėje
04.0501 lieka 6 692 277 EUR. Ši turima suma bus naudojama 667 823 EUR
sumai, kurios reikia dabartinei paraiškai, padengti.
Pasiūlymas
EUROPOS PARLAMENTO IR TARYBOS SPRENDIMAS
dėl Europos prisitaikymo prie
globalizacijos padarinių fondo lėšų skyrimo pagal 2006 m.
gegužės 17 d. Europos Parlamento, Tarybos ir Komisijos
tarpinstitucinio susitarimo dėl biudžetinės drausmės ir patikimo
finansų valdymo 28 punktą (Nyderlandų paraiška
„EGF/2010/027 NL/ Noord-Brabant“, 18 skyrius)
EUROPOS PARLAMENTAS IR EUROPOS SĄJUNGOS
TARYBA,
atsižvelgdami į Sutartį dėl
Europos Sąjungos veikimo,
atsižvelgdami į 2006 m. gegužės
17 d. Europos Parlamento, Tarybos ir Komisijos tarpinstitucinį
susitarimą dėl biudžetinės drausmės ir patikimo
finansų valdymo[10],
ypač į jo 28 punktą,
atsižvelgdami į
2006 m. gruodžio 20 d. Europos Parlamento ir Tarybos
reglamentą (EB) Nr. 1927/2006, įsteigiantį Europos
prisitaikymo prie globalizacijos padarinių fondą[11], ypač į jo 12 straipsnio
3 dalį,
atsižvelgdami į Europos Komisijos
pasiūlymą[12],
kadangi:
(1)       Europos prisitaikymo prie
globalizacijos padarinių fondas (toliau – EGF) įsteigtas teikti
papildomą paramą darbuotojams, atleistiems iš darbo dėl su
globalizacija susijusių esminių pasaulio prekybos sistemos
struktūrinių pokyčių, ir padėti jiems vėl integruotis
į darbo rinką.
(2)       EGF taikymo sritis buvo
išplėsta – nuo 2009 m. gegužės 1 d. galima teikti paramos
darbuotojams, atleistiems iš darbo dėl tiesioginio pasaulinės
finansų ir ekonomikos krizės poveikio, paraiškas.
(3)       2006 m. gegužės
17 d. tarpinstituciniame susitarime numatyta galimybė skirti EGF
lėšų, neviršijant viršutinės metinės 500 mln. EUR
ribos.
(4)       2010 m. gruodžio
20 d. Nyderlandai pateikė paraišką skirti EGF lėšų
dėl darbuotojų atleidimo iš 14 įmonių, vykdančių
NACE 2 red. 18 skyriaus (Spausdinimas ir įrašytų laikmenų
tiražavimas) veiklą Šiaurės Brabanto (NL41) NUTS II regione, ir
iki 2011 m. kovo 7 d. ją papildė išsamesne informacija. Ši
paraiška atitinka finansinei paramai taikomus reikalavimus, kaip nustatyta
Reglamento (EB) Nr. 1927/2006 10 straipsnyje. Todėl Komisija
siūlo skirti 667 823 EUR sumą.
(5)       Todėl EGF lėšos
turėtų būti skirtos finansinei paramai pagal Nyderlandų
pateiktą paraišką suteikti,
PRIĖMĖ ŠĮ
SPRENDIMĄ:
1 straipsnis
2011 finansinių metų Europos
Sąjungos bendrajame biudžete iš Europos prisitaikymo prie globalizacijos
padarinių fondo (EGF) skiriama 667 823 EUR
įsipareigojimų ir mokėjimų asignavimų suma.
2 straipsnis
Šis sprendimas skelbiamas Europos
Sąjungos oficialiajame leidinyje.
Priimta [Briuselyje / Strasbūre]
Europos Parlamento vardu                           Tarybos
vardu
Pirmininkas                                                   Pirmininkas
[1]               OL C 139, 2006 6 14, p. 1.
[2]               OL L 406, 2006 12 30, p. 1.
[3]               2006 m. gruodžio 20 d. Europos Parlamento ir
Tarybos reglamentas (EB) Nr. 1893/2006, nustatantis statistinį
ekonominės veiklos rūšių klasifikatorių NACE 2 red. ir iš
dalies keičiantis Tarybos reglamentą (EEB) Nr. 3037/90 bei tam
tikrus EB reglamentus dėl konkrečių statistikos sričių
(OL L 393, 2006 12 30, p. 1).
[4]               Laikantis Reglamento (EB) Nr. 1927/2006
3 straipsnio trečios pastraipos nuostatų.
[5]               2006 m. gruodžio 20 d. Europos Parlamento ir
Tarybos reglamentas (EB) Nr. 1893/2006, nustatantis statistinį
ekonominės veiklos rūšių klasifikatorių NACE 2 red. ir iš
dalies keičiantis Tarybos reglamentą (EEB) Nr. 3037/90 bei tam
tikrus EB reglamentus dėl konkrečių statistikos sričių
(OL L 393, 2006 12 30, p. 1).
[6]               LISA/Vestigingenregister
Noord-Brabant 2008. Bureau Louter. UWV Werkbedrijf Arbeidsmarktprognose
2009-2010 en 2011-2014.
[7]               EGF/2009/027 Šiaurės Brabantas
ir Pietų Olandija, 18 skyrius. Šią
paraišką biudžeto valdymo institucija patvirtino 2010 m.
lapkričio 24 d. (2010/741/ES) (OL L 318, 2010 12 4, p. 38).
[8]               2009 m. birželio 18 d. Europos Parlamento ir
Tarybos reglamentas (EB) Nr. 546/2009, iš dalies keičiantis
Reglamentą (EB) Nr. 1927/2006, įsteigiantį Europos prisitaikymo
prie globalizacijos padarinių fondą (OL L 167, 2009 6 29, p. 26).
[9]               Europos Sąjungos Taryba, 10304/09 ADD1, 2009 6 8.
[10]             OL C 139, 2006 6 14, p. 1.
[11]             OL L 406, 2006 12 30, p. 1.
[12]             OL C […], […], p. […].